a)

▼M11

Artikli 3 lõikes 1 osutatud isikute loetelu

1. Eric BADEGE

Sünniaeg: 1971.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 31. detsember 2012.

Aadress: Rwanda (2016. aasta alguses).

Muu teave: ta põgenes Rwandasse 2013. aasta märtsis ja elas seal endiselt 2016. aasta alguses. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272441.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

kolonelleitnant Eric Badege oli rühmituse Mouvement du 23 Mars (M23) keskne isik Masisis ning juhtis teatud operatsioone, mis destabiliseerisid Masisi territooriumi osi Põhja-Kivu provintsis. M23 sõjaväekomandörina vastutas Badege tõsiste rikkumiste eest, mis on seotud naiste või laste sihtmärgiks seadmisega relvastatud konflikti olukorras. Pärast 2012. aasta maid on rühmitus Raia Mutomboki tapnud M23 juhtimisel sadu tsiviilisikuid mitme koordineeritud rünnaku käigus. 2012. aasta augustis korraldas Badege ühisrünnakuid, mille käigus tapeti valimatult tsiviilisikuid. Badege ja kolonel Makoma Semivumbi Jacques kavandasid need rünnakud ühiselt. Endised rühmituse M23 võitlejad väitsid, et M23 juhid hukkasid kokku kümneid lapsi, kes püüdsid põgeneda pärast M23 lapssõduriteks värbamist.

Human Rights Watchi (HRW) 11. septembri 2012. aasta aruande kohaselt rääkis Rwandast pärit 18-aastane mees, kes oli põgenenud pärast sunniviisilist värbamist Rwandas, et ta oli olnud tunnistajaks, kuidas hukati tema M23 üksuses olnud 16-aastane poiss, kes oli püüdnud juunis põgeneda. M23 võitlejad püüdsid poisi kinni ja peksid ta surnuks teiste värvatute ees. M23 komandör, kes andis tema tapmise korralduse, põhjendas väidetavalt poisi tapmist teistele värvatutele sõnadega: „ta tahtis meid maha jätta“. Aruandes on samuti märgitud, et tunnistajate väidete kohaselt hukati põgenemiskatse eest kokku vähemalt 33 uut värvatut ja muud M23 võitlejat. Mõned seoti kinni ja lasti maha teiste värvatute ees, et näidata, milline karistus neid ees ootaks. Üks noor värvatu ütles HRW'le: „kui me olime M23-s, ütlesid nad, et [meil on valikuvõimalus] kas jääme nendega või sureme. Paljud püüdsid põgeneda. Mõned leiti üles ja tapeti kohe“.

Badege põgenes Rwandasse 2013. aasta märtsis ja elas seal 2016. aasta alguses.

2. Frank Kakolele BWAMBALE

(teise nimega: a) FRANK KAKORERE, b) FRANK KAKORERE BWAMBALE, c) AIGLE BLANC)

Nimetus: FARDCi kindral.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Aadress: Kinshasa, Kongo Demokraatlik Vabariik (2016. aasta juunis).

Muu teave: lahkus CNDPst 2008. aasta jaanuaris. Elab alates 2011. aasta juunist Kinshasas. Alates 2010. aastast on Kakolele olnud kaasatud tegevusse tõenäoliselt Kongo Demokraatliku Vabariigi valitsuse Programme de Stabilisation et Reconstruction des Zones Sortant des Conflits Armés (STAREC) nimel, sealhulgas osales ta 2011. aasta märtsis STARECi missioonil Gomasse ja Benisse. Kongo DV võimud vahistasid ta 2013. aasta detsembris Benis Põhja-Kivu provintsis seoses desarmeerimise, demobiliseerimise ja taasintegreerimise (DDR) protsessi väidetava takistamisega. Ta lahkus Kongo DVst ja elas mõnda aega Keenias, kuni Kongo DV valitsus kutsus ta omale appi Beni territooriumi olukorda lahendama. Ta vahistati 2015. aasta oktoobris Mambasa piirkonnas Mai Mai-rühmituse väidetava toetamise pärast, ent süüdistus jäeti esitamata ning 2016. aasta juunis elas ta Kinshasas. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776078.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Frank Kakolele Bwambale oli Kongo vabastusliikumise Rassemblement congolais pour la démocratie – Mouvement de libération (RCD-ML) juht, omades poliitilist mõjuvõimu ning juhtides ja kontrollides RCD-MLi jõudude tegevust, mis on üks ÜRO Julgeolekunõukogu resolutsiooni 1493 (2003) punktis 20 nimetatud relvastatud rühmitustest, mis on seotud relvaembargot rikkuva ebaseadusliku relvakaubandusega. Lahkus CNDPst 2008. aasta jaanuaris. Alates 2010. aastast oli Kakolele olnud kaasatud tegevusse tõenäoliselt Kongo Demokraatliku Vabariigi valitsuse Programme de Stabilisation et Reconstruction des Zones Sortant des Conflits Armés (STAREC) nimel, sealhulgas osales ta 2011. aasta märtsis STARECi missioonil Gomasse ja Benisse.

Ta lahkus Kongo DVst ja elas mõnda aega Keenias, kuni Kongo DV valitsus kutsus ta omale appi Beni territooriumi olukorda lahendama. Ta vahistati 2015. aasta oktoobris Mambasa lähedal Mai Mai-rühmituse väidetava toetamise pärast, ent süüdistus jäeti esitamata. Kakolele elas 2016. aasta juunis Kinshasas.

3. Gaston IYAMUREMYE

(teise nimega: a) Byiringiro Victor Rumuli, b) Victor Rumuri, c) Michel Byiringiro, d) Rumuli)

Nimetus: a) FDLRi ajutine president, b) FDLRi-FOCA esimene asepresident, c) FDLRi-FOCA kindralmajor.

Aadress: Põhja-Kivu provints, Kongo Demokraatlik Vabariik (2016. aasta juunis).

Sünniaeg: 1948.

Sünnikoht: a) Musanze piirkond, Põhjaprovints, Rwanda; b) Ruhengeri, Rwanda.

Kodakondsus: Rwanda.

ÜRO poolt loetellu kandmise kuupäev: 1. detsember 2010.

Muu teave: link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272456.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Gaston Iyamuremye on FDLRi esimene asepresident ja samuti ajutine president. Tal on samuti FDLRi relvastatud haru (FOCA) kindralmajori auaste. Iyamuremye on alates 2016. aasta juunist Kongo Demokraatliku Vabariigi Põhja-Kivu provintsis.

4. Innocent KAINA

(teise nimega: a) Colonel Innocent KAINA, b) India Queen)

Nimetus: endine Mouvement du 23 Mars (M23) asekomandör.

Aadress: Uganda (2016. aasta algusest).

Sünniaeg: november 1973.

Sünnikoht: Bunagana, Rutshuru territoorium, Kongo Demokraatlik Vabariik.

ÜRO poolt loetellu kandmise kuupäev: 30. november 2012.

Muu teave: sai M23 asekomandöriks pärast Bosco Taganda fraktsiooni põgenemist Rwandasse 2013. aasta märtsis. Põgenes Ugandasse 2013. aasta novembris. Viibib Ugandas (alates 2016. aasta algusest). Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776081.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Innocent Kaina oli M23 rühmituse sektoriülem ja hiljem asekomandör. Ta vastutas rahvusvahelise õiguse ja inimõiguste ränkade rikkumiste eest ning pani neid ise toime. 2007. aasta juulis mõistis Kinshasa garnisoni sõjatribunal Kaina süüdi 2003. aasta maist kuni 2005. aasta detsembrini Ituri piirkonnas toimepandud inimsusvastastes kuritegudes. Ta vabastati 2009. aastal Kongo valitsuse ja CNDP vahelise rahuleppe tulemusel. 2009. aastal pani ta Masisi territooriumil FARDCi koosseisus toime hukkamisi, inimrööve ja sandistamisi. Kindral Taganda käsul algatas ta komandörina 2012. aasta aprillis Rutshuru territooriumil endise CNDP mässu. Ta tagas mässajate turvalisuse Masisist väljaspool. 2012. aasta maist augustini vastutas ta M23 mässu jaoks rohkem kui 150 lapse värbamise ja väljaõppe eest ning lasi põgeneda üritanud poisid maha. 2012. aasta juulis sõitis ta Berundasse ja Deghosse, et tegeleda seal M23 nimel mobiliseerimise ja värbamisega. Kaina põgenes Ugandasse 2013. aasta novembris ja elas seal endiselt 2016. aasta alguses.

5. Jérôme KAKWAVU BUKANDE

(teiste nimedega: a) Jérôme Kakwavu, b) Commandant Jérôme)

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: 2004. aasta detsembris anti talle FARDCi kindrali auaste. Alates 2011. aasta juunist kinnipeetav Makala vanglas Kinshasas. Kinshasa Kõrgem Sõjaväekohus alustas 25. märtsil 2011 Kakwawu suhtes kohtuprotsessi, süüdistades teda sõjakuritegudes. Kongo Demokraatliku Vabariigi sõjaväekohus karistas teda 2014. aasta novembris vägistamise, mõrva ja piinamise eest kümneaastase vanglakaristusega. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776083.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Kongo Demokraatliku Liidu / Kongo rahvaarmee (Union des congolais pour la démocratie / Forces armées du peuple congolais – UCD/FAPC) endine president. FAPC kontrollib ebaseaduslikke piiripunkte Uganda ja Kongo DV vahel, mis on relvatransiidi peamiseks marsruudiks. FAPCi presidendina mõjutas ta FAPCi jõudude poliitikat ning juhtis nende FAPCi jõudude tegevust, kes olid seotud relvakaubandusega ja rikkusid sellest tulenevalt relvaembargot. Laste ja relvastatud konfliktidega tegeleva peasekretäri eriesindaja andmetel vastutas ta laste värbamise ja kasutamise eest Ituris 2002. aastal. Üks viiest FARDCi vanemohvitserist, keda süüdistatakse rasketes kuritegudes, sealhulgas seksuaalses vägivallas, ning kellega seotud süütegudest teavitas julgeolekunõukogu valitsust 2009. aasta visiidi käigus. 2004. aasta detsembris anti talle FARDCi kindrali auaste. Alates 2011. aasta juunist kinnipeetav Makala vanglas Kinshasas. Kinshasa Kõrgem Sõjaväekohus alustas 25. märtsil 2011 Kakwawu suhtes kohtuprotsessi, süüdistades teda sõjakuritegudes.

6. Germain KATANGA

Kodakondsus: Kongo Demokraatlik Vabariik.

Sünniaeg: 28. aprill 1978.

Sünnikoht: Mambasa, Ituri provints, Kongo Demokraatlik Vabariik.

Aadress: Kongo Demokraatlik Vabariik (vanglas).

ÜRO poolt loetellu kandmise kuupäev: 1. november 2005.

Muu teave: nimetati FARDCi kindraliks 2004. aasta detsembris. Kongo Demokraatliku Vabariigi valitsus andis ta 18. oktoobril 2007 üle Rahvusvahelisele Kriminaalkohtule. Rahvusvaheline Kriminaalkohus mõistis ta 23. mail 2014 sõjakuritegude ja inimsusvastaste kuritegude eest 12 aastaks vangi, ent Rahvusvahelise Kriminaalkohtu apellatsioonikoda vähendas nimetatud karistust ja tegi otsuse, et Katanga karistus peaks olema kantud 18. jaanuaril 2016. Ehkki ta viibis kohtuliku arutelu ajal kinnipeetavana Hollandis, viidi ta 2015. aasta detsembris üle Kongo DV vanglasse ning talle esitati süüdistus muude Ituris varem toime pandud kuritegude eest. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776116.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Germain Katanga oli FRPI komandör. Ta oli seotud relvaembargot rikkuvate relvatarnetega. Laste ja relvastatud konfliktidega tegeleva peasekretäri eriesindaja andmetel vastutas ta laste värbamise ja kasutamise eest Ituris 2002.–2003. aastal. Ta nimetati FARDCi kindraliks 2004. aasta detsembris. Kongo DV valitsus andis ta 18. oktoobril 2007 üle Rahvusvahelisele Kriminaalkohtule. Rahvusvaheline Kriminaalkohus mõistis ta 23. mail 2014 sõjakuritegude ja inimsusvastaste kuritegude eest 12 aastaks vangi, ent Rahvusvahelise Kriminaalkohtu apellatsioonikoda vähendas nimetatud karistust ja tegi otsuse, et tema karistus peaks olema kantud 18. jaanuaril 2016. Ehkki ta viibis kohtuliku arutelu ajal kinnipeetavana Hollandis, viidi ta 2015. aasta detsembris üle Kongo DV vanglasse ning talle esitati süüdistus Ituris varem toime pandud kuritegude eest.

7. Thomas LUBANGA

Sünnikoht: Ituri, Kongo Demokraatlik Vabariik.

Kodakondsus: Kongo Demokraatlik Vabariik.

Aadress: Kongo Demokraatlik Vabariik (vanglas).

ÜRO poolt loetellu kandmise kuupäev: 1. november 2005.

Muu teave: vahistati Kinshasas 2005. aasta märtsis seoses UPC/Li osalemisega inimõiguste rikkumistes. Anti üle Rahvusvahelisele Kriminaalkohtule 17. märtsil 2006. Rahvusvaheline Kriminaalkohus mõistis ta 2012. aasta märtsis süüdi ja määras talle 14-aastase vanglakaristuse. Rahvusvahelise Kriminaalkohtu kohtunikud jätsid 1. detsembril 2014 muutmata Lubanga süüdimõistmise ja karistuse. Ta viidi 19. detsembril 2015 oma karistusaja kandmiseks üle Kongo Demokraatliku Vabariigi kinnipidamisasutusse. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776117.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Thomas Lubanga oli UPC/Li, mis on üks resolutsiooni 1493 (2003) punktis 20 osutatud relvastatud rühmitustest, president ja osales relvaembargot rikkuvas relvade salakaubaveos. Laste ja relvastatud konfliktidega tegeleva peasekretäri eriesindaja andmetel vastutas ta laste värbamise ja kasutamise eest Ituris 2002.–2003. aastal. Ta vahistati 2005. aasta märtsis Kinshasas UPC/Li osalemise pärast inimõiguste rikkumises ning Kongo DV ametivõimud andsid ta Rahvusvahelisele Kriminaalkohtule üle 17. märtsil 2006. Rahvusvaheline Kriminaalkohus mõistis ta 2012. aasta märtsis süüdi ja määras talle 14-aastase vanglakaristuse. Rahvusvahelise Kriminaalkohtu kohtunikud jätsid 1. detsembril 2014 muutmata süüdimõistmise ja karistuse. Ta viidi 19. detsembril 2015 oma karistusaja lõpuni kandmiseks üle Kongo DV kinnipidamisasutusse.

8. Sultani MAKENGA

(teiste nimedega: a) Makenga, Colonel Sultani, b) Makenga, Emmanuel Sultani)

Sünniaeg: 25. detsember 1973.

Sünnikoht: Rutshuru, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 12. november 2012.

Muu teave: Kongo Demokraatlikus Vabariigis tegutseva Mouvement du 23 Mars (M23) rühmituse üks sõjalisi juhte. 2014. aasta lõpust alates Ugandas. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272833.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Sultani Makenga on Kongo DVs tegutseva M23 rühmituse üks sõjalisi juhte. M23 (mida tuntakse ka Kongo Revolutsioonilise Armee nime all) juhina on Sultani Makenga rikkunud tõsiselt rahvusvahelist õigust, võttes relvastatud konfliktides sihtmärgiks lapsi või naisi, sealhulgas tappes, sandistades, seksuaalset vägivalda kasutades, inimrööve toime pannes ja sunniviisiliselt ümber asustades. Samuti vastutab ta rahvusvahelist õiguse rikkumise eest, mis on seotud M23 tegevusega laste värbamisel ja kasutamisel relvastatud konfliktides Kongo DVs. Sultani Makenga juhtimisel on M23 pannud Kongo DV tsiviilelanike suhtes toime jõhkraid massikuritegusid. Tunnistuste ja aruannete kohaselt on Sultani Makenga juhitavad võitlejad Rutshuru piirkonna üle kontrolli kinnistamise poliitika ühe osana vägistanud kogu Rutshuru territooriumil naisi ja lapsi, kellest mõned on olnud kõigest 8aastased. Makenga juhtimisel on M23 korraldanud Kongo DVs ja selle ümbruses laiaulatuslikke laste sundvärbamise kampaaniaid, samuti suure hulga laste tapmisi, sandistamisi ja haavamisi. Paljud sundvärvatud lapsed on olnud nooremad kui 15 aastat. Makenga on väidetavalt võtnud vastu ka relvi ning nendega seotud materjale, rikkudes sellega Kongo DV võetud meetmeid relvaembargo rakendamiseks, sealhulgas siseriiklikke määrusi relvade ja nendega seotud materjalide impordi ja omamise kohta. Makenga tegevus M23 juhina hõlmab rahvusvahelise õiguse tõsiseid rikkumisi ja hirmutegusid Kongo DV tsiviilelanike suhtes ning on süvendanud piirkonnas ebakindlust, ümberasustamist ja konflikte. Kongo DVs tegutseva M23 rühmituse sõjaline juht.

9. Khawa Panga MANDRO

(teise nimega: a) Kawa Panga, b) Kawa Panga Mandro, c) Kawa Mandro, d) Yves Andoul Karim, e) Mandro Panga Kahwa, f) Yves Khawa Panga Mandro, g) „Chief Kahwa“, h) „Kawa“)

Sünniaeg: 20. august 1973.

Sünnikoht: Bunia, Kongo Demokraatlik Vabariik.

Aadress: Uganda (2016. aasta mais).

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: vangistati 2005. aasta aprillis Bunias Ituri rahuprotsessi saboteerimise eest. Kongo ametivõimud vahistasid ta 2005. aasta oktoobris ja Kisangani apellatsioonikohus mõistis ta õigeks, seejärel anti ta üle Kinshasa õigusasutustele uute süüdistustega inimsusvastastes kuritegudes, sõjakuritegudes, mõrvades ja rasketes isikuvastastes kuritegudes. Kongo Demokraatliku Vabariigi sõjaväekohus Kisanganis mõistis ta 2014. aasta augustis süüdi sõjakuritegudes ja inimsusvastastes kuritegudes, määras talle karistuseks üheksa aastat vabadusekaotust ning käskis tal maksta oma ohvritele ligikaudu 85 000 USA dollarit. Ta kandis oma karistuse ja elas 2016. aasta mais Ugandas. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272933.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Khawa Panga Mandro oli Kongo Ühtsuse ja Terviklikkuse Kaitsmise Partei (Parti pour l'unité et la sauvegarde de l'intégrité du Congo – PUSIC), mis on üks resolutsiooni 1493 (2003) punktis 20 nimetatud relvastatud rühmitustest, president ja osales relvaembargot rikkuvas ebaseaduslikus relvakaubanduses. Laste ja relvastatud konfliktidega tegeleva peasekretäri eriesindaja andmetel vastutas ta laste värbamise ja kasutamise eest 2001.–2002. aastal. Pandi Bunias 2005. aasta aprillis vangi Ituri rahuprotsessi saboteerimise eest. Kongo ametivõimud vahistasid ta 2005. aasta oktoobris ja Kisangani apellatsioonikohus mõistis ta õigeks, seejärel anti ta üle Kinshasa õigusasutustele uute süüdistustega inimsusvastastes kuritegudes, sõjakuritegudes, mõrvades ja rasketes isikuvastastes kuritegudes. Kongo DV sõjaväekohus Kisanganis mõistis ta 2014. aasta augustis süüdi sõjakuritegudes ja inimsusvastastes kuritegudes, määras talle karistuseks üheksa aastat vabadusekaotust ning käskis tal maksta oma ohvritele ligikaudu 85 000 USA dollarit. Ta kandis oma karistuse ja elas 2016. aasta mais Ugandas.

10. Callixte MBARUSHIMANA

Nimetus: FDLRi tegevsekretär.

Sünniaeg: 24. juuli 1963.

Sünnikoht: Ndusu/Ruhengeri, Põhjaprovints, Rwanda.

Kodakondsus: Rwanda.

ÜRO poolt loetellu kandmise kuupäev: 3. märts 2009.

Muu teave: vahistati Pariisis 3. oktoobril 2010 Rahvusvahelise Kriminaalkohtu vahistamismääruse alusel, süüdistatuna FDLRi vägede poolt Kivus 2009. aastal toime pandud sõjakuritegudes ja inimsusvastastes kuritegudes. Viidi üle Haagi 25. jaanuaril 2011 ning Rahvusvaheline Kriminaalkohus vabastas ta 2011. aasta lõpus. Valiti 29. novembril 2014 FDLRi tegevsekretäriks viieaastaseks ametiajaks. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5224649.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Callixte Mbarushimana oli FDLRi tegevsekretär ja kõrgema väejuhatuse asepresident kuni vahistamiseni. Kongo DVs tegutseva võõramaise relvastatud rühmituse ühe poliitilise ja sõjalise juhina takistas ta võitlejate desarmeerimist ning vabatahtlikku repatrieerimist ja ümberasustamist, rikkudes julgeolekunõukogu resolutsiooni 1857 (2008) operatiivsätte 4 alapunkti b. Ta vahistati Pariisis 3. oktoobril 2010 Rahvusvahelise Kriminaalkohtu vahistamismääruse alusel, süüdistatuna FDLRi vägede poolt Kivus 2009. aastal toime pandud sõjakuritegudes ja inimsusvastastes kuritegudes. Viidi üle Haagi 25. jaanuaril 2011, ent vabastati 2011. aasta lõpus. 29. novembril 2014 valiti ta tagasi FDLRi tegevsekretäriks viieaastaseks ametiajaks.

11. Iruta Douglas MPAMO

(teiste nimedega: a) Doulas Iruta Mpamo, b) Mpano)

Aadress: Gisenyi, Rwanda (alates 2011. aasta juunist).

Sünniaeg: a) 28. detsember 1965, b) 29. detsember 1965.

Sünnikoht: a) Bashali, Masisi, Kongo Demokraatlik Vabariik; b) Goma, Kongo Demokraatlik Vabariik; c) Uvira, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: ametikoht teadmata pärast seda, kui toimus õnnetus kahe Great Lakes Business Company (GLBC) lennukiga. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272813.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

äriühingute Compagnie Aérienne des Grands Lacs ja Great Lakes Business Company omanik/tegevjuht; nende äriühingute lennukeid kasutati resolutsiooni 1493 (2003) punktis 20 osutatud relvastatud ja mässulistele rühmitustele abi andmiseks. Samuti vastutav lende ja lasti puudutava teabe varjamise eest, mis toimus tõenäoliselt selleks, et võimaldada relvaembargo rikkumist. Ametikoht teadmata pärast seda, kui toimus õnnetus kahe Great Lakes Business Company (GLBC) lennukiga.

▼M10

12. Sylvestre MUDACUMURA

(teise nimega: a) Mupenzi Bernard, b) kindralmajor Mupenzi, c) kindral Mudacumura, d) Pharaoh, e) Radja)

Ametinimetus: a) FDLRi-FOCA komandör, b) FDLRi-FOCA kindralleitnant

Sünniaeg: 1954

Sünnikoht: Cellule Ferege, Gatumba sektor, Kibilira kommuun, Gisenyi prefektuur, Rwanda

Aadress: Põhja-Kivu provints, Kongo Demokraatlik Vabariik (2016. aasta juunis)

Kodakondsus: Rwanda kodanik

ÜRO poolt loetellu kandmise kuupäev: 1. november 2005

Muu teave: Rahvusvaheline Kriminaalkohus andis 12. juulil 2012 välja määruse Mudacumura vahistamiseks üheksa erineva sõjakuriteo eest, sealhulgas tsiviilisikute ründamise, mõrva, moonutamise, julma kohtlemise, vägistamise, piinamise, vara hävitamise, rüüstamise ning inimväärikuse ründamise eest, mis pandi väidetavalt toime KDVs aastatel 2009–2010.

Lisateave sanktsioonide komitee poolt loetellu kandmise põhjuste kirjeldavast kokkuvõttest

Sylvestre Mudacumura on FDLRi relvastatud haru FOCA komandör, kes omab poliitilist mõjuvõimu ning juhib ja kontrollib FDLRi jõudude tegevust, mis on üks ÜRO Julgeolekunõukogu resolutsiooni 1493 (2003) punktis 20 nimetatud relvastatud rühmitustest ning on seotud relvaembargot rikkuva relvade salakaubaveoga. Mudacumural (või kellelgi ametnikest) oli telefoniühendus FDLRi Saksamaal asuva juhi Murwanashyakaga, sealhulgas mais 2009 toimunud Busurungi massimõrva ajal, ning sõjalise komandöri major Guillaume'iga Umoja Wetu ja Kimia II operatsioonide ajal 2009. aastal. Laste ja relvastatud konfliktidega tegeleva peasekretäri eriesindaja andmetel vastutas ta laste värbamise ja temale alluvates vägedes kasutamisega seotud 27 juhtumi eest Põhja-Kivus 2002.–2007. aastal. Mudacumura oli 2016. aasta keskel endiselt FDLRi relvastatud haru ülemjuhataja kindralleitnandi auastmes ning asus Kongo Demokraatliku Vabariigi Põhja-Kivu provintsis.

▼M11

13. Leodomir MUGARAGU

(teiste nimedega: a) Manzi Leon, b) Leo Manzi)

Aadress: FDLR peakorter Kikoma metsas, Bogoyi, Walikale, Põhja-Kivu, Kongo Demokraatlikus Vabariik (alates 2011. aasta juunist).

Sünniaeg: a) 1954, b) 1953.

Sünnikoht: a) Kigali, Rwanda; b) Rushashi, Põhjaprovints, Rwanda.

Kodakondsus: Rwanda.

ÜRO poolt loetellu kandmise kuupäev: 1. detsember 2010.

Muu teave: FDLR-FOCA staabiülem, vastutav haldusküsimuste eest. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5270747.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

vastavalt avalikule teabele ja ametlikele aruannetele on Leodomir Mugaragu FDLRi poliitilise haru Rwanda Vabastusvägede (Forces Combattantes Abucunguzi/Combatant Force for the Liberation of Rwanda – FOCA) staabiülem. Vastavalt ametlikele aruannetele on Mugaragu üks Kongo Demokraatliku Vabariigi idaosas läbiviidavate FDLRi sõjaliste operatsioonide planeerimise juhte. FDLR-FOCA staabiülem, vastutav haldusküsimuste eest.

14. Leopold MUJYAMBERE

(teise nimega: a) Musenyeri, b) Achille, c) Frere Petrus Ibrahim)

Nimetus: a) FDLRi-FOCA staabiülem, b) FDLRi-FOCA ajutine asekomandör.

Aadress: Kinshasa, Kongo Demokraatlik Vabariik (2016. aasta juunis).

Sünniaeg: a) 17. märts 1962, b) ligikaudu 1966.

Sünnikoht: Kigali, Rwanda.

Kodakondsus: Rwanda.

ÜRO poolt loetellu kandmise kuupäev: 3. märts 2009.

Muu teave: sai FDLRi-FOCA asekomandöri kohusetäitjaks 2014. aastal. Võeti Kongo julgeolekuteenistuse poolt kinni Kongo Demokraatlikus Vabariigis Gomas 2016. aasta mai alguses ja viidi üle Kinshasasse. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5224709.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Leopold Mujyambere oli FOCA (FDLRi relvastatud haru) teise diviisi komandör. Kongo DVs tegutseva võõramaise relvastatud rühmituse sõjalise juhina takistas ta võitlejate desarmeerimist ning vabatahtlikku repatrieerimist ja ümberasustamist, rikkudes julgeolekunõukogu resolutsiooni 1857 (2008) operatiivsätte 4 alapunkti b. ÜRO Julgeolekunõukogu Kongo DV sanktsioonide komitee eksperdirühma 13. veebruari 2008. aasta aruandes esitatud üksikasjalike tõendite kohaselt olid FDLR-FOCA käest ära võetud tüdrukud röövitud ning neid oli seksuaalselt kuritarvitatud. Alates 2007. aasta keskpaigast on FDLR-FOCA, mis varem värbas keskmises kuni hilises teismeliseeas poisse, jõuga värvanud noorukeid alates 10. eluaastast. Kõige nooremaid kasutatakse saatjatena ning vanemaid sõduritena eesliinil, mis on vastuolus julgeolekunõukogu resolutsiooni 1857 (2008) operatiivsätte 4 alapunktidega d ja e.

Oli 2011. aasta juunis Lõuna-Kivu FOCA tegevüksuse (tollase nimega „Amazon“) komandör. Ta edutati hiljem FOCA staabiülemaks ning 2014. aastal asekomandöri kohusetäitjaks. Võeti Kongo julgeolekuteenistuse poolt kinni Kongo DVs Gomas 2016. aasta mai alguses ja viidi üle Kinshasasse.

15. Jamil MUKULU

(teise nimega: a) Steven Alirabaki, b) David Kyagulanyi, c) Musezi Talengelanimiro, d) Mzee Tutu, e) Abdullah Junjuaka, f) Alilabaki Kyagulanyi, g) Hussein Muhammad, h) Nicolas Luumu, i) Julius Elius Mashauri, j) David Amos Mazengo, k) Professor Musharaf, l) Talengelanimiro)

Nimetus: a) Demokraatlike liitlasvägede (ADF) juht, b) Demokraatlike liitlasvägede (ADF) komandör.

Aadress: väidetavalt Ugandas vanglas (2016. aasta septembris).

Sünniaeg: a) 1965, b) 1. jaanuar 1964.

Sünnikoht: Ntoke küla, Ntenjeru alammaakond, Kayunga piirkond, Uganda.

Kodakondsus: Uganda.

ÜRO poolt loetellu kandmise kuupäev: 12. oktoober 2011.

Muu teave: vahistati 2015. aasta aprillis Tansaanias ja anti Ugandale 2015. aasta juulis välja. 2016. aasta septembri seisuga hoitakse Mukulut väidetavalt politsei kinnipidamiskongis, kus ta ootab kohtuistungit sõjakuritegude ja Genfi konventsiooni raskete rikkumiste eest Uganda õiguse alusel. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5270670.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

vastavalt avalikele allikatele ja ametlikele aruannetele, sealhulgas ÜRO Julgeolekunõukogu Kongo Demokraatliku Vabariigi sanktsioonide komitee eksperdirühma aruannetele, on Jamil Mukulu ADFi (võõramaine Kongo DVs tegutsev relvastatud rühmitus) sõjaline juht, kes takistab ADFi võitlejate desarmeerimist ning vabatahtlikku repatrieerimist ja ümberasustamist, nagu osutatakse resolutsiooni 1857 (2008) punkti 4 alapunktis b. ÜRO Julgeolekunõukogu Kongo DV sanktsioonide komitee eksperdirühma teatel pakkus Jamil Mukulu ADFile (Kongo DV territooriumil tegutsev relvastatud rühmitus) rahalist ja inimressursside alast toetust. Mitme allika, sealhulgas ÜRO Julgeolekunõukogu Kongo DV sanktsioonide komitee teatel, on Jamil Mukulu taganud rahastamist, mõjutanud ADFi poliitikat ja olnud otseselt vastutav ADFi jõudude juhtimise ja kontrollimise, eelkõige rahvusvaheliste terrorivõrgustikega loodud suhete juhtimise eest.

16. Ignace MURWANASHYAKA

(teise nimega: Dr. Ignace)

Tiitel: doktor.

Nimetus: FDRLi president.

Aadress: Saksamaa (vanglas).

Sünniaeg: 14. mai 1963.

Sünnikoht: a) Butera, Rwanda; b) Ngoma, Butare, Rwanda.

Kodakondsus: Rwanda.

ÜRO poolt loetellu kandmise kuupäev: 1. november 2005.

Muu teave: vahistati 17. novembril 2009 Saksamaa ametivõimude poolt ja mõisteti 28. septembril 2015 Saksamaa kohtu poolt süüdi võõramaise terrorirühmituse juhtimises ja sõjakuritegudele kaasaaitamises. Talle määrati 13-aastane karistus ja ta on 2016. aasta juuni seisuga Saksamaal vanglas. 29. novembril 2014 valiti tagasi FDLRi presidendiks viieaastaseks ametiajaks. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272382.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ignace Murwanashyaka on FDLRi president, kes omab poliitilist mõjuvõimu FDRLi jõudude (üks resolutsiooni 1493 (2003) punktis 20 osutatud relvastatud rühmitustest) üle ning on seotud relvaembargot rikkuva relvade salakaubaveoga. Ta oli telefoniühenduses FDLRi sõjaliste komandöridega (sealhulgas 2009. aasta mais toimunud Busurungi massimõrva ajal); andis sõjaväelisi korraldusi kõrgemale väejuhatusele; oli seotud relvade ja laskemoona FDLRi üksustele tarnimise koordineerimisega ning konkreetsete korralduste andmisega nende kasutamiseks; ning kontrollis suuri rahasummasid, mis on saadud loodusvarade ebaseaduslikust müügist FDLRi kontrolli all olevates piirkondades. Laste ja relvastatud konfliktidega tegeleva peasekretäri eriesindaja andmetel on ta FDLRi presidendi ja vägede ülemjuhatajana käsuliinist tulenevalt vastutav FDLRi poolse laste värbamise ja kasutamise eest Kongo idaosas. Ta vahistati Saksamaa ametivõimude poolt 17. novembril 2009 ja mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ja sõjakuritegudele kaasaaitamises. Talle määrati 13-aastane karistus ja ta on 2016. aasta juuni seisuga Saksamaal vanglas. 29. novembril 2014 valiti ta tagasi FDLRi presidendiks viieaastaseks ametiajaks.

17. Straton MUSONI

(teise nimega: IO Musoni)

Nimetus: endine FDLRi asepresident.

Sünniaeg: a) 6. aprill 1961, b) 4. juuni 1961.

Sünnikoht: Mugambazi, Kigali, Rwanda.

Kodakondsus: Rwanda.

ÜRO poolt loetellu kandmise kuupäev: 29. märts 2007.

Muu teave: vahistati Saksamaa ametivõimude poolt 17. novembril 2009, mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ning sai kaheksa-aastase karistuse. Musoni vabastati vanglast kohe pärast kohtuistungit, olles kandnud oma karistusest üle viie aasta. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272354.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Straton Musoni oli FDLRi (võõramaine Kongo Demokraatlikus Vabariigis tegutsev relvastatud rühmitus) asepresident. Ta takistas nendesse rühmitustesse kuuluvate võitlejate desarmeerimist ja vabatahtlikku repatrieerimist või ümberasustamist, mis on vastuolus resolutsiooniga 1649 (2005). Ta vahistati Saksamaa ametivõimude poolt 17. novembril 2009, mõisteti Saksamaa kohtu poolt süüdi 28. septembril 2015 võõramaise terrorirühmituse juhtimises ning sai 8-aastase karistuse. Ta vabastati vanglast kohe pärast kohtuistungit, olles kandnud oma karistusest üle viie aasta.

18. Jules MUTEBUTSI

(teise nimega: a) Jules Mutebusi, b) Jules Mutebuzi, c) Colonel Mutebutsi)

Sünniaeg: 1964.

Sünnikoht: Minembwe, Lõuna-Kivu, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: endine FARDCi 10. sõjalise piirkonna piirkondlik sõjaline abikomandör 2004. aasta aprillis, vabastati ametist distsipliini rikkumise pärast. Vahistati Rwanda ametivõimude poolt 2007. aasta detsembris, kui ta üritas üle piiri Kongo Demokraatlikku Vabariiki siseneda. Suri väidetavalt Kigalis 9. mail 2014. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5272093.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Jules Mutebutsi liitus endise liikumise Võitlus Demokraatliku Kongo Eest – Goma (Rassemblement congolais pour la démocratie – Goma, RCD-G) teiste renegaatidega, et 2004. aasta mais vallutada Bukavu linn. Ta oli seotud relvade saamisega väljastpoolt FARDCi struktuure ja tarnimisega ÜRO Julgeolekunõukogu resolutsiooni 1493 (2003) punktis 20 osutatud relvastatud rühmitustele, rikkudes sellega relvaembargot. Ta oli endine FARDCi 10. sõjalise piirkonna piirkondlik sõjaline abikomandör kuni 2004. aasta aprillini, kui ta vabastati ametist distsipliini rikkumise pärast. Vahistati Rwanda ametivõimude poolt 2007. aasta detsembris, kui ta üritas üle piiri Kongo DVsse siseneda. Suri väidetavalt Kigalis 9. mail 2014.

19. Baudoin NGARUYE WA MYAMURO

(teise nimega: Colonel Baudoin Ngaruye)

Tiitel: rühmituse Mouvement du 23 Mars (M23) sõjaline juht.

Nimetus: brigaadikindral.

Aadress: Rubavu/Mudende, Rwanda.

Sünniaeg: a) 1. aprill 1978, b) 1978.

Sünnikoht: a) Bibwe, Kongo Demokraatlik Vabariik; b) Lusamambo, Lubero territoorium, Kongo Demokraatlik Vabariik.

Kodakondsus: Kongo Demokraatlik Vabariik.

Riiklik isikukood: FARDC ID 1-78-09-44621-80.

ÜRO poolt loetellu kandmise kuupäev: 30. november 2012.

Muu teave: sisenes Rwanda Vabariiki 16. märtsil 2013. Elab alates 2014. aasta lõpust Ngoma laagris, Rwandas. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5268954.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

2012. aasta aprillis juhatas Ngaruye kindral Ntaganda ülesandel endise CNDP(mida tuntakse Mouvement du 23 Mars (M23) nime all) mässu. Ta on praegu M23s auastmelt kolmas sõjaväeline ülem. Kongo Demokraatlikku Vabariiki käsitlevad eksperdid soovitasid ta varem loetellu kanda 2008. ja 2009. aastal. Ta vastutab inimõiguste ja rahvusvahelise õiguse ränkade rikkumiste eest ning on ise neid toime pannud. Ta värbas ja õpetas M23 jaoks välja sadu lapsi 2008. aastast kuni 2009. aastani ning 2010. aasta lõpus. Ta on tapnud ja sandistanud ning korraldanud inimrööve, sageli on sihtmärgiks olnud naised. Ta vastutab M23 desertööride hukkamiste ja piinamiste eest. 2009. aastal andis ta FARDCi koosseisus käsu tappa Walikale Shalio küla kõik mehed. Samuti varustas ta Ntaganda otsesel käsul Masisit ja Walikalet relvade, laskemoona ja palgarahaga. 2010. aastal viis ta Lukopfu piirkonnas läbi elanikkonna sunniviisilise ümberasustamise ja sundvõõrandamise. Samuti on ta olnud tihedalt seotud kuritegelike võrgustikega FARDCi sees, saades tulu mineraalikaubandusest, mis tõi kaasa pinged ja vägivalla kolonel Innocent Zimurindaga 2011. aastal. Sisenes Rwanda Vabariiki 16. märtsil 2013 Gasizi/Rubavu kaudu.

20. Mathieu, Chui NGUDJOLO

(teise nimega: a) Cui Ngudjolo)

Kodakondsus: Kongo Demokraatlik Vabariik.

Aadress: Kongo Demokraatlik Vabariik.

Sünniaeg: 8. oktoober 1970.

Sünnikoht: Bunia, Ituri provints, Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: vahistatud MONUCi poolt Bunias 2003. aasta oktoobris. Kongo Demokraatliku Vabariigi valitsuse poolt 7. veebruaril 2008 Rahvusvahelisele Kriminaalkohtule üle antud. Mõisteti Rahvusvaheline Kriminaalkohtu poolt 2012. aasta detsembris kõigis süüdistustes õigeks ning apellatsioonikoda jättis kohtuotsuse jõusse 27. veebruaril 2015. Ngudjolo esitas Madalmaades varjupaigataotluse, kuid see lükati tagasi. Ta saadeti välja Kongo DVsse 11. mail 2015. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776118.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Mathieu Chui Ngudjolo oli FRPI staabiülem, kes omas poliitilist mõjuvõimu ning juhtis ja kontrollis jätkuvalt FRPI jõudude tegevust (FRPI on üks ÜRO Julgeolekunõukogu resolutsiooni 1493 (2003) punktis 20 osutatud relvastatud rühmitustest), olles vastutav relvaembargot rikkuva relvade salakaubaveo eest. Laste ja relvastatud konfliktidega tegeleva peasekretäri eriesindaja andmetel oli ta vastutav alla 15-aastaste laste värbamise ja kasutamise eest Ituris 2006. aastal. Ta vahistati MONUCi poolt Bunias 2003. aasta oktoobris. Kongo DV valitsus andis ta seejärel üle Rahvusvahelisele Kriminaalkohtule 7. veebruaril 2008. Rahvusvaheline Kriminaalkohus mõistis ta 2012. aasta detsembris kõigis süüdistustes õigeks ning apellatsioonikoda jättis kohtuotsuse jõusse 27. veebruaril 2015. Ngudjolo esitas Madalmaades varjupaigataotluse, kuid see lükati tagasi. Ta saadeti välja Kongo DVsse 11. mail 2015.

21. Floribert Ngabu NJABU

(teise nimega: a) Floribert Njabu Ngabu, b) Floribert Ndjabu, c) Floribert Ngabu Ndjabu)

Kodakondsus: Kongo Demokraatliku Vabariik, passi nr OB 0243318.

Sünniaeg: 23. mai 1971.

ÜRO poolt loetellu kandmise kuupäev: 1. november 2005.

Muu teave: koduarestis Kinshasas alates 2005. aasta märtsist seoses FNI osalemisega inimõiguste rikkumistes. Anti üle Haagi kohtule 27. märtsil 2011, et anda Rahvusvahelises Kriminaalkohtus tunnistusi Germain Katanga ja Mathieu Ngudjolo kohtuprotsessides. Taotles 2011. aasta mais Madalmaadelt varjupaika. Madalmaade kohus andis 2012. aasta oktoobris tema varjupaigataotlusele eitava vastuse. Saadeti 2014. aasta juulis Madalmaadest välja Kongo Demokraatlikku Vabariiki ja vahistati seal. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776373.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

FNI (üks resolutsiooni 1493 (2003) punktis 20 osutatud relvastatud rühmitustest) president, osaline relvaembargot rikkuvas relvade salakaubaveos. Koduarestis Kinshasas alates 2005. aasta märtsist seoses FNI osalemisega inimõiguste rikkumistes. Anti üle Haagi kohtule 27. märtsil 2011, et anda Rahvusvahelises Kriminaalkohtus tunnistusi Germain Katanga ja Mathieu Ngudjolo kohtuprotsessides. Taotles 2011. aasta mais Madalmaadelt varjupaika. Madalmaade kohus andis 2012. aasta oktoobris tema varjupaigataotlusele eitava vastuse; otsus on praegu edasi kaevatud.

22. Laurent NKUNDA

(teiste nimedega: a) Nkunda Mihigo Laurent, b) Laurent Nkunda Bwatare, c) Laurent Nkundabatware, d) Laurent Nkunda Mahoro Batware, e) Laurent Nkunda Batware, f) Chairman, g) General Nkunda, h) Papa Six)

Sünniaeg: a) 6. veebruar 1967, b) 2. veebruar 1967.

Sünnikoht: Rutshuru, Põhja-Kivu, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: liikumise Võitlus Demokraatliku Kongo Eest – Goma (Rassemblement congolais pour la démocratie – Goma, RCD-G) endine kindral. Rahvakaitse Rahvusliku Kongressi (CNDP) asutajaid 2006. aastal; RCD-G vanemohvitser 1998–2006; Rwanda patriootliku rinde (RPF) ohvitser 1992–1998. Laurent Nkunda vahistati Rwanda ametivõimude poolt Rwandas 2009. aasta jaanuaris ja tema asemele määrati teine CNDP komandör. Alates sellest ajast on ta olnud koduarestis Kigalis, Rwandas. Rwanda on andnud eitava vastuse Kongo Demokraatliku Vabariigi valitsuse taotlusele anda Nkunda välja Kongo DV idaosas toimepandud kuritegude eest. Rwanda kohus Gisenyis lükkas 2010. aastal tagasi Nkunda kaebuse ebaseadusliku kinnipidamise kohta, otsustades, et küsimust peaks käsitlema sõjaväekohus. Nkunda advokaadid kaebasid otsuse edasi Rwanda Sõjaväekohtus. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5270703.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

liitus endise RCD-G teiste renegaatidega, et 2004. aasta mais vallutada Bukavu linn. Sai relvaembargot rikkudes relvi väljastpoolt FARDCi struktuure. Laste ja relvastatud konfliktidega tegeleva peasekretäri eriesindaja andmetel vastutas ta laste värbamise ja temale alluvates vägedes kasutamisega seotud 264 juhtumi eest Põhja-Kivus 2002.–2009. aastal. Liikumise Rassemblement congolais pour la démocratie – Goma (RCD-G) endine kindral. Rahvakaitse Rahvusliku Kongressi (CDNP) asutajaid 2006. aastal; RCD-G vanemohvitser 1998–2006; Rwanda patriootliku rinde (RPF) ohvitser 1992–1998. Laurent Nkunda vahistati Rwanda ametivõimude poolt Rwandas 2009. aasta jaanuaris ja tema asemele määrati teine CNDP komandör. Alates sellest ajast on ta olnud koduarestis Kigalis, Rwandas. Rwanda on andnud eitava vastuse Kongo DV valitsuse taotlusele anda Nkunda välja Kongo DV idaosas toimepandud kuritegude eest. Rwanda kohus Gisenyis lükkas tagasi Nkunda kaebuse ebaseadusliku kinnipidamise kohta, otsustades, et küsimust peaks käsitlema kriminaalkohus. Nkunda advokaadid algatasid menetluse Rwanda Sõjaväekohtus. Omab jätkuvalt teatavat mõju CNDP teatud elementide üle.

23. Felicien NSANZUBUKIRE

(teise nimega: Fred Irakeza)

Nimetus: a) FDLRi-FOCA allüksuse komandör, b) FDLRi-FOCA kolonel.

Aadress: Lõuna-Kivu provints, Kongo Demokraatlik Vabariik (2016. aasta juunis).

Sünniaeg: 1967.

Sünnikoht: a) Murama, Kigali, Rwanda; b) Rubungo, Kigali, Rwanda; c) Kinyinya, Kigali, Rwanda.

Kodakondsus: Rwanda.

ÜRO poolt loetellu kandmise kuupäev: 1. detsember 2010.

Muu teave: link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5269078.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Felicien Nsanzubukire juhtis ja koordineeris vähemalt 2008. aasta novembrist kuni 2009. aasta aprillini laskemoona ja relvade salakaubavedu Tansaania Ühendvabariigist Tanganyika järve kaudu Lõuna-Kivu Uvira ja Fizi piirkondades asuvatele FDLRi üksustele. 2016. aasta jaanuari seisuga on Nsanzubukire FDLRi-FOCA allüksuse komandör Lõuna-Kivu provintsis ja omab koloneli auastet.

24. Pacifique NTAWUNGUKA

(teise nimega: a) Pacifique Ntawungula, b) kolonel Omega, c) Nzeri, d) Israel)

Nimetus: a) FDLR-FOCA „SONOKI“ üksuse komandör, b) FDLR-FOCA brigaadikindral.

Aadress: Rutshuru territoorium, Põhja-Kivu, Kongo Demokraatlik Vabariik (2016. aasta juunis).

Sünniaeg: a) 1. jaanuar 1964, b) ligikaudu 1964.

Sünnikoht: Gaseke, Gisenyi provints, Rwanda.

Kodakondsus: Rwanda.

ÜRO poolt loetellu kandmise kuupäev: 3. märts 2009.

Muu teave: sai sõjalist koolitust Egiptuses. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5269021.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Pacifique Ntawunguka oli FOCA (FDLRi relvastatud haru) esimese diviisi komandör. Kongo Demokraatlikus Vabariigis tegutseva võõramaise relvastatud rühmituse sõjalise juhina takistas ta võitlejate desarmeerimist ning vabatahtlikku repatrieerimist ja ümberasustamist, rikkudes julgeolekunõukogu resolutsiooni 1857 (2008) operatiivsätte 4 alapunkti b. ÜRO Julgeolekunõukogu Kongo DV sanktsioonide komitee eksperdirühma 13. veebruari 2008. aasta aruandes esitatud üksikasjalike tõendite kohaselt olid FDLR-FOCA käest ära võetud tüdrukud röövitud ning neid oli seksuaalselt kuritarvitatud. Alates 2007. aasta keskpaigast on FDLR-FOCA, mis varem värbas keskmises kuni hilises teismeliseeas poisse, jõuga värvanud noorukeid alates 10. eluaastast. Kõige nooremaid kasutatakse saatjatena ning vanemaid sõduritena eesliinil, mis on vastuolus julgeolekunõukogu resolutsiooni 1857 (2008) operatiivsätte 4 alapunktidega d ja e. Sai sõjalist koolitust Egiptuses.

2016. aasta keskpaigast on Ntawunguka FDLRi-FOCA „SONOKI“ üksuse komandör Põhja-Kivu provintsis.

25. James NYAKUNI

Kodakondsus: Uganda.

ÜRO poolt loetellu kandmise kuupäev: 1. november 2005.

Muu teave: link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5776374.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

kaubanduslikus partnerluses Jérôme Kakwavuga, eelkõige seoses salakaubaveoga üle Kongo Demokraatliku Vabariigi ja Uganda piiri, muu hulgas kahtlustatav relvade ja sõjalise materjali salakaubaveos kontrollimata sõidukitega. Rikkus relvaembargot ja andis abi ÜRO Julgeolekunõukogu resolutsiooni 1493 (2003) punktis 20 osutatud relvastatud rühmitustele, sealhulgas rahalist toetust nende rühmituste sõjaliseks tegutsemiseks.

26. Stanislas NZEYIMANA

(teise nimega: a) Deogratias Bigaruka Izabayo, b) Izabayo Deo, c) Jules Mateso Mlamba, d) Bigaruka, e) Bigurura)

Nimetus: endine FDLRi-FOCA asekomandör.

Sünniaeg: a) 1. jaanuar 1966, b) 28. august 1966, c) ligikaudu 1967.

Sünnikoht: Mugusa, Butare, Rwanda.

Kodakondsus: Rwanda.

ÜRO poolt loetellu kandmise kuupäev: 3. märts 2009.

Muu teave: kadus 2013. aasta alguses Tansaanias olles. Asukoht 2016. aasta juunis teadmata. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5275373.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Stanislas Nzeyimana oli FOCA (FDLRi relvastatud haru) asekomandör. Kongo Demokraatlikus Vabariigis tegutseva võõramaise relvastatud rühmituse sõjalise juhina takistas ta võitlejate desarmeerimist ning vabatahtlikku repatrieerimist ja ümberasustamist, rikkudes julgeolekunõukogu resolutsiooni 1857 (2008) operatiivsätte 4 alapunkti b. ÜRO Julgeolekunõukogu Kongo DV sanktsioonide komitee eksperdirühma 13. veebruari 2008. aasta aruandes esitatud üksikasjalike tõendite kohaselt olid FDLR-FOCA käest ära võetud tüdrukud röövitud ning neid oli seksuaalselt kuritarvitatud. Alates 2007. aasta keskpaigast on FDLR-FOCA, mis varem värbas keskmises kuni hilises teismeliseeas poisse, jõuga värvanud noorukeid alates 10. eluaastast. Kõige nooremaid kasutatakse saatjatena ning vanemaid sõduritena eesliinil, mis on vastuolus julgeolekunõukogu resolutsiooni 1857 (2008) operatiivsätte 4 alapunktidega d ja e. Nzeyimana kadus 2013. aasta alguses Tansaanias olles ja tema asukoht oli 2016. aasta juunis teadmata.

27. Dieudonné OZIA MAZIO

(teiste nimedega: a) Ozia Mazio, b) Omari, c) Mr Omari)

Sünniaeg: 6. juuni 1949.

Sünnikoht: Ariwara, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: arvatakse, et Dieudonné Ozia Mazio suri Ariwaras 23. septembril 2008, olles Kongo Ettevõtete Föderatsiooni (Fédération des entreprises congolaises – FEC) president Aru territooriumil. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5275495.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

osalus finantsskeemides koos Jerome Kakwavu ja Kongo rahvaarmeega (Forces armées du peuple congolais – FAPC) ning salakaubaveos Kongo Demokraatliku Vabariigi ja Uganda piiril, võimaldades kaubatarnete ja raha kättesaadavaks tegemise Jerome Kakwavule ja tema vägedele. Rikkus relvaembargot, sealhulgas andis abi ÜRO Julgeolekunõukogu resolutsiooni 1493 (2003) punktis 20 osutatud relvastatud rühmitustele. Arvatakse, et Dieudonné Ozia Mazio suri Ariwaras 23. septembril 2008, olles Kongo Ettevõtete Föderatsiooni (Fédération des entreprises congolaises – FEC) president Aru territooriumil.

28. Jean-Marie Lugerero RUNIGA

(teise nimega: Jean-Marie Rugerero)

Nimetus: Mouvement du 23 Mars (M23) president.

Aadress: Rubavu/Mudende, Rwanda.

Sünniaeg: a) ligikaudu 1960, b) 9. september 1966.

Sünnikoht: Bukavu, Kongo Demokraatlik Vabariik.

ÜRO poolt loetellu kandmise kuupäev: 31. detsember 2012.

Muu teave: sisenes Rwanda Vabariiki 16. märtsil 2013. Elab 2016. aasta seisuga Rwandas. Osales uue Kongo poliitilise partei (Alliance pour le Salut du Peuple – ASP) loomises 2016. aasta juunis. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5274633.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

M23 juht Sultani Makenga kirjutas 9. juulil 2012 alla dokumendile, millega Runiga nimetati M23 poliitilise tiiva koordinaatoriks. Selle dokumendi kohaselt oli Runiga ametissenimetamise põhjuseks vajadus tagada M23 eesmärkide nähtavus. Runigat nimetati ka rühmituse veebisaidil avaldatud tekstides presidendiks. Tema juhirolli kinnitati ka ekspertide rühma 2012. aasta novembri aruandes, milles osutatakse Runigale kui M23 juhile.

Ekspertide rühma 15. novembri 2012. aasta lõpparuande kohaselt juhtis Runiga delegatsiooni, mis läks 29. juulil 2012 Kampalasse Ugandas ja viis lõpule M23 liikumise 21 punktist koosneva tegevuskava enne saabuvaid läbirääkimisi Ida-Aafrika järvede piirkonna rahvusvahelisel konverentsil. Vastavalt BBC 23. novembri 2012. aasta artiklile loodi M23, kui CNDP endised liikmed, kes olid integreeritud FARDCi, hakkasid protesteerima halbade tingimuste ja tasu pärast ning CNDP ja Kongo Demokraatliku Vabariigi vahelise 23. märtsi 2009. aasta rahukokkuleppe, mille tulemusena CNDP integreeriti FARDCi, täieliku rakendamise puudumise pärast. IPISi 2012. aasta novembri aruande kohaselt oli M23 seotud aktiivsete sõjaliste operatsioonidega, mille eesmärk on saavutada kontroll Kongo DV idaosa territooriumi üle. M23 ja FARDC võitlesid 24. ja 25. juulil 2012, et saavutada kontroll mitme Kongo DV idaosas asuva linna ja küla üle; M23 ründas FARDCi Rumangabos 26. juulil 2012; M23 ajas FARDCi Kibumbast välja 17. novembril 2012 ja M23 sai Goma enda kontrolli alla 20. novembril 2012. Ekspertide rühma 2012. aasta novembri aruande kohaselt väidavad mitmed endised rühmituse M23 võitlejad, et M23 juhid hukkasid kokku kümneid lapsi, kes püüdsid põgeneda pärast M23 lapssõduriteks värbamist. Human Rights Watchi (HRW) 11. septembri 2012. aasta aruande kohaselt rääkis Rwandast pärit 18-aastane mees, kes oli põgenenud pärast sunniviisilist värbamist Rwandas, et ta oli olnud tunnistajaks, kuidas hukati tema M23 üksuses olnud 16-aastane poiss, kes oli püüdnud juunis põgeneda. M23 võitlejad püüdsid poisi kinni ja peksid ta surnuks teiste värvatute ees. M23 komandör, kes andis tema tapmise korralduse, põhjendas väidetavalt poisi tapmist teistele värvatutele sõnadega: „ta tahtis meid maha jätta“. Aruandes on samuti märgitud, et tunnistajate väidete kohaselt hukati põgenemiskatse eest kokku vähemalt 33 uut värvatut ja muud M23 võitlejat. Mõned seoti kinni ja lasti maha teiste värvatute ees, et näidata, milline karistus neid ees ootaks. Üks noor värvatu ütles HRW'le: „kui me olime M23-s, ütlesid nad, et [meil on valikuvõimalus] kas jääme nendega või sureme. Paljud püüdsid põgeneda. Mõned leiti üles ja nad tapeti kohe“.

Runiga sisenes Rwanda Vabariiki 16. märtsil 2013 Gasizi/Rubavu kaudu. Elab 2016. aasta keskpaiga seisuga Rwandas. Osales 2016. aasta juunis uue Kongo poliitilise partei (Alliance pour le Salut du Peuple – ASP) loomises.

29. Ntabo Ntaberi SHEKA

Nimetus: ülemjuhataja, Kongo Nduma kaitseväed, Mayi Mayi Sheka rühmitus.

Sünniaeg: 4. aprill 1976.

Sünnikoht: Walikalele territoorium, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 28. november 2011.

Muu teave: link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5275453.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Ntabo Ntaberi Sheka, Mayi Mayi Sheka poliitilise haru ülemjuhataja, on Kongo relvastatud rühmituse, mis takistab võitlejate desarmeerimist, demobiliseerimist ja taasintegreerimist, poliitiline juht. Mayi Mayi Sheka on Kongos asuv sõjaline rühmitus, mille tegevus lähtub Kongo Demokraatliku Vabariigi idaosas Walikale territooriumil asuvatest baasidest. Mayi Mayi Sheka rühmitus on rünnanud Kongo DV idaosas asuvaid kaevandusi, sealhulgas võtnud üle Bisiye kaevandusi ja teostanud kohaliku elanikkonna suhtes väljapressimisi. Samuti on Ntabo Ntaberi Sheka rikkunud tõsiselt rahvusvahelist õigust, võttes sihtmärgiks lapsi. Ntabo Ntaberi Sheka kavandas ja korraldas mitmeid rünnakuid Walikale territooriumil 30. juulist2. augustini 2010, et karistada kohalikku elanikkonda, keda süüdistati koostöö tegemises Kongo valitsusvägedega. Rünnakute käigus vägistati, rööviti ja pandi sunnitööle lapsi, koheldes neid julmal, ebainimlikul ja alandaval viisil. Samuti värbab Mayi Mayi Sheka sõjaline rühmitus jõumeetodil poisse ning hoiab värvatud lapsi oma ridades.

30. Bosco TAGANDA

(teise nimega a) Bosco Ntaganda, b) Bosco Ntagenda, c) General Taganda, d) Lydia (kui ta oli APRi liige), e) Terminator, f) Tango Romeo (kutsung), g) Romeo (kutsung), h) Major)

Aadress: Haag, Madalmaad (2016. aasta juunis).

Sünniaeg: vahemikus 1973–1974.

Sünnikoht: Bigogwe, Rwanda.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. november 2005.

Muu teave: sündinud Rwandas, kolis lapsena Nyamitabasse, Masisi territooriumil, Põhja-Kivus. Nimetati presidendi määrusega pärast Ituri rahulepinguid 11. detsembril 2004 FARDCi brigaadikindraliks. Endine CNDP staabiülem, määrati pärast Laurent Nkunda vahistamist 2009. aasta jaanuaris CNDP sõjaväekomandöriks. Alates 2009. aasta jaanuarist FDLRi vastaste järjestikuste operatsioonide „Umoja Wetu“, „Kimia II“, ja „Amani Leo“de facto asekomandör Põhja- ja Lõuna-Kivus. Sisenes 2013. aasta märtsis Rwandasse ja andis 22. märtsil Kigalis end vabatahtlikult Rahvusvahelise Kriminaalkohtu ametnike kätte. Anti üle Rahvusvahelisele Kriminaalkohtule Madalmaades Haagis. Rahvusvaheline Kriminaalkohus kinnitas 9. juunil 2014 tema vastu esitatud 13 süüdistust sõjakuritegudes ja viis inimsusvastastes kuritegudes; kohtuprotsess algas 2015. aasta septembris. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5274913.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Bosco Taganda oli UPC/Li sõjaline komandör, kes omas poliitilist mõjuvõimu ning juhtis ja kontrollis jätkuvalt UPC/Li jõudude tegevust, mis on üks ÜRO Julgeolekunõukogu resolutsiooni 1493 (2003) punktis 20 nimetatud relvastatud rühmitustest, ning oli seotud relvaembargot rikkuva ebaseadusliku relvakaubandusega. Ta nimetati FARDCi kindraliks 2004. aasta detsembris, kuid keeldus edutamisest, jäädes seega FARDCist väljapoole. Laste ja relvastatud konfliktidega tegeleva peasekretäri eriesindaja andmetel oli ta vastutav laste värbamise ja kasutamise eest Ituris 2002.–2003. aastal ning otseselt ja/või käsuliinist tulenevalt vastutav 155 laste värbamise ja kasutamisega seotud süüteo eest Põhja-Kivus 2002.–2009. aastal. CNDP staabiülemana oli ta otseselt ja käsuliinist tulenevalt vastutav Kiwanja massimõrva eest novembris 2008.

Sündinud Rwandas, kolis lapsena Nyamitabasse, Masisi territooriumil, Põhja-Kivu provintsis. Elas alates juunist 2011 Gomas ja omas suuri farme Ngungu piirkonnas, Masisi territooriumil, Põhja-Kivu provintsis. Nimetati presidendi määrusega pärast Ituri rahulepinguid 11. detsembril 2004 FARDCi brigaadikindraliks. Oli endine CNDP staabiülem, määrati pärast Laurent Nkunda vahistamist 2009. aasta jaanuaris CNDP sõjaliseks komandöriks. Alates 2009. aasta jaanuarist oli ta FDLRi vastaste järjestikuste operatsioonide „Umoja Wetu“, „Kimia II“, ja„Amani Leo“de facto asekomandör Põhja- ja Lõuna-Kivu provintsis. Sisenes 2013. aasta märtsis Rwandasse, andis 22. märtsil Kigalis end vabatahtlikult Rahvusvahelise Kriminaalkohtu ametnike kätte ja anti seejärel üle Rahvusvahelisele Kriminaalkohtule Madalmaades Haagis. Rahvusvaheline Kriminaalkohus kinnitas 9. juunil 2014 tema vastu esitatud 13 süüdistust sõjakuritegudes ja viis inimsusvastastes kuritegudes. Kohtuprotsess algas 2015. aasta septembris.

31. Innocent ZIMURINDA

(teise nimega: Zimulinda)

Nimetus: a) Mouvement du 23 Mars (M23) brigaadikomandör, auaste: kolonel, b) FADRCi kolonel.

Aadress: Rubavu, Mudende.

Sünniaeg: a) 1. september 1972, b) ligikaudu 1975, c) 16. märts 1972.

Sünnikoht: a) Ngungu, Masisi territoorium, Põhja-Kivu, Kongo Demokraatlik Vabariik; b) Masisi, Kongo Demokraatlik Vabariik.

Kodakondsus: Kongo Demokraatlik Vabariik.

ÜRO poolt loetellu kandmise kuupäev: 1. detsember 2010.

Muu teave: ühines 2009. aastal FARDCiga kolonelleitnandina, FARDCi Kimia II operatsiooni brigaadikomandör, tegutseb Ngungu piirkonnas. Zimurinda edutati 2009. aasta juulis koloneliks ning temast sai FARDCi Ngungu piirkonna komandör ja pärast seda FARDCi operatsioonide Kimia II ja Amani Leo komandör Kitchangas. Kuigi Zimurinda nimi ei kajastunud 31. detsembri 2010. aasta Kongo Demokraatliku Vabariigi presidendi määruses, millega nimetati ametisse kõrged FARDCi ohvitserid, säilitas Zimurinda de facto oma juhtpositsiooni FARDCi 22. sektoris Kitchangas ja kannab äsja väljastatud FARDCi auastet ja vormi. 2010. aasta detsembris kritiseeriti Zimurinda juhtimise all läbi viidud värbamistegevust avalikest allikatest pärit aruannetes. Sisenes Rwanda Vabariiki 16. märtsil 2013. Elab alates 2014. aasta lõpust Ngola laagris Rwandas. Link Interpoli ja ÜRO Julgeolekunõukogu eriteate veebilehele https://www.interpol.int/en/notice/search/un/5275315.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

mitme allika andmetel andis kolonelleitnant Innocent Zimurinda, olles üks FARDCi 231. brigaadi juhtidest, korraldusi, mis viisid enam kui 100 Rwanda põgeniku (enamasti naised ja lapsed) massimõrvani 2009. aasta aprillis Shalio piirkonnas toimunud sõjalise operatsiooni käigus. ÜRO Julgeolekunõukogu Kongo DV sanktsioonide komitee eksperdirühma teatel keeldus kolonelleitnant Innocent Zimurinda tunnistajate sõnul isiklikult 29. augustil 2009 Kalehes oma alluvusest vabastamast kolme last. Mitme allika andmetel osales kolonelleitnant Innocent Zimurinda 2008. aasta novembris, enne CNDP liitmist FARDCiga, CNDP operatsioonis, mille tagajärjel toimus Kiwanja piirkonnas 89 tsiviilisiku (sealhulgas naised ja lapsed) massimõrv.

Märtsis 2010 esitasid 51 Kongo DV idaosas tegutsevat inimõiguste rühma süüdistuse, et Innocent Zimurinda on vastutav korduva inimõiguste rikkumise, muu hulgas paljude tsiviilisikute, sealhulgas naiste ja laste tapmise eest veebruarist kuni augustini 2007. Samas süüdistuses väidetakse, et kolonelleitnant Innocent Zimurinda on vastutav paljude naiste ja tütarlaste vägistamise eest. ÜRO peasekretäri eriesindaja laste ja relvakonfliktide küsimuses esitas 21. mail 2010 avalduse, mille kohaselt oli Innocent Zimurinda osaline lapssõdurite meelevaldses hukkamises, sealhulgas Kimia II operatsiooni ajal. Sama avalduse väitel keeldus ta võimaldamast ÜRO missioonil Kongo Demokraatlikus Vabariigis (MONUC) vägede läbivaatamist alaealiste leidmiseks. ÜRO Julgeolekunõukogu Kongo DV sanktsioonide komitee eksperdirühma andmetel on kolonelleitnant Innocent Zimurinda otseselt ja käsuliinist tulenevalt vastutav laste värbamise ja temale alluvates vägedes hoidmise eest. Ühines 2009. aastal FARDCiga kolonelleitnandina, FARDCi Kimia II operatsiooni brigaadikomandör, tegutseb Ngungu piirkonnas. Zimurinda edutati 2009. aasta juulis koloneliks ning temast sai FARDCi Ngungu piirkonna komandör ja pärast seda FARDCi operatsioonide Kimia II ja Amani Leo komandör Kitchangas. Kuigi Zimurinda nimi ei kajastunud 31. detsembri 2010. aasta Kongo DV presidendi määruses, millega nimetati ametisse kõrged FARDCi ohvitserid, säilitas Zimurinda de facto oma juhtpositsiooni FARDCi 22. sektoris Kitchangas ja kannab äsja väljastatud FARDCi auastet ja vormi. On jätkuvalt lojaalne Bosco Ntagandale. 2010. aasta detsembris kritiseeriti Zimurinda juhtimise all läbi viidud värbamistegevust avalikest allikatest pärit aruannetes. Sisenes Rwanda Vabariiki 16. märtsil 2013 Gasizi / Rubavu kaudu.

▼M15

32. Muhindo Akili MUNDOS (teiste nimedega: a) Charles Muhindo Akili Mundos; b) Akili Muhindo; c) Muhindo Mundos)

Ametinimetus: a) KDV relvajõudude (FARDC) kindral, 31. brigaadi komandör; b) FARDCi brigaadikindral.

Sünniaeg: 10. november 1972

Sünnikoht: Kongo Demokraatlik Vabariik

Kodakondsus: Kongo Demokraatlik Vabariik

ÜRO poolt loetellu kandmise kuupäev: 1. veebruar 2018

Muu teave: Muhindo Akili Mundos on FARDCi kindral, 31. brigaadi komandör. Ta määrati FARDCi Beni ja Lubero piirkondade tegevüksuse komandöriks, sealhulgas osales ta 2014. aasta septembris demokraatlike liitlasvägede (Allied Democratic Forces, ADF) vastases operatsioonis Sukola I. Ta oli sellel ametikohal kuni 2015. aasta juunini. Lisaks ohustab ta ÜRO Julgeolekunõukogu resolutsiooni 2293 punkti 7 alapunkti e kohaselt KDVs rahu, stabiilsust ja julgeolekut.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Loetellu kandmise põhjus:

Muhindo Akili Mundos kanti loetellu 1. veebruaril 2018 vastavalt resolutsiooni 2293 (2016) punkti 7 alapunktis e sätestatud kriteeriumidele, mida kinnitati resolutsiooniga 2360 (2017).

Lisateave:

Muhindo Akili Mundos oli Kongo sõjaväekomandör, kes vastutas ADFi vastaste sõjaliste operatsioonide eest operatsiooni Sukola I kestel 2014. aasta augustist kuni 2015. aasta juunini. Mundose juhitud FARDCi üksus ei sekkunud, et takistada ADFi poolt toime pandud inimõiguste rikkumisi, sealhulgas tsiviilelanike vastu suunatud rünnakuid. Mundos värbas kohalike relvastatud rühmituste endisi võitlejaid ja varustas neid, et nad osaleksid ADFi korraldatud kohtuvälistes hukkamistes ja massimõrvades.

Samal ajal, kui ta oli FARDCi Sukola I operatsiooni ülem, juhtis Mundos ka ADFi allrühmituse ADF-Mwalika üht fraktsiooni ja toetas neid. ADF-Mwalika pani Mundose juhtimisel toime rünnakuid tsiviilelanike vastu. Mundose alluvuses olnud FARDCi võitlejad andsid nende operatsioonide ajal ADF-Mwalikale täiendavat tuge.

33. Guidon Shimiray MWISSA

Sünniaeg: 13. märts 1980

Sünnikoht: Kigoma, Walikale, Kongo Demokraatlik Vabariik

ÜRO poolt loetellu kandmise kuupäev: 1. veebruar 2018

Muu teave: Lõpetas Mpofi humanitaarkeskkooli; 16-aastaselt liitus She Kasikila juhitud relvarühmitusega; ühines koos Kasikilaga FARDCiga, nende rühmitusest sai pataljon S3; 2007. aastal sai vigastada ning liitus seejärel Mai Mai Simbaga, mille juht oli tol ajal „Mando“; osales 2008. aastal NDC loomisel, temast sai Aigle Lemabé brigaadi ülema asetäitja. Lisaks ohustab ta ÜRO Julgeolekunõukogu resolutsiooni 2293 punkti 7 alapunkti g kohaselt KDVs rahu, stabiilsust ja julgeolekut.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Loetellu kandmise põhjus:

Guidon Shimiray Mwissa kanti loetellu 1. veebruaril 2018 vastavalt resolutsiooni 2293 (2016) punkti 7 alapunktis g sätestatud kriteeriumidele, mida kinnitati resolutsiooniga 2360 (2017).

Lisateave:

„Kindral“ Guidon Shimiray Mwissa lõi rühmitusest Nduma defense du Congo (NDC) lahku ning moodustas 2014. aastal oma rühmituse NDC-R.

Guidon Shimiray Mwissa juhitud NDC-R värbab lapssõdureid ning kasutab neid relvakonfliktides. NDC-Ri süüdistatakse ka inimõiguste rikkumistes idaprovintsides ning ebaseaduslike maksude pealesurumises kullakaevanduspiirkondades, samuti saadud tulu kasutamises relvade ostmiseks, millega rikuti KDV vastu kehtestatud relvaembargot.

34. Lucien NZAMBAMWITA (teise nimega: André Kalume)

Sünniaeg: 1966

Sünnikoht: Nyagitabire, Ruvune sektor, Kinyami kommuun, Byumba prefektuur, Rwanda

Kodakondsus: Rwanda

ÜRO poolt loetellu kandmise kuupäev: 1. veebruar 2018

Muu teave: ÜRO Julgeolekunõukogu resolutsiooni 2293 punkti 7 alapunkti j kohaselt ohustab ta KDVs rahu, stabiilsust ja julgeolekut.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Loetellu kandmise põhjus:

Lucien Nzambamwita kanti loetellu 1. veebruaril 2018 vastavalt resolutsiooni 2293 (2016) punkti 7 alapunktis j sätestatud kriteeriumidele, mida kinnitati resolutsiooniga 2360 (2017).

Lisateave:

Lucien Nzambamwita (teise nimega André Kalume) on KDVs tegutsevate Rwanda demokraatlike vabastusjõudude (FDLR) sõjaline ülem. FLDR õõnestab KDVs rahu, julgeolekut ja stabiilsust ning vastutab inimõiguste rikkumiste, sealhulgas tsiviilelanike ründamiste ja tapmiste eest. Resolutsiooni 1533 alusel moodustatud komitee kehtestas 31. detsembril 2012 FDLRi vastased sanktsioonid.

35. Gédéon Kyungu MUTANGA WA BAFUNKWA KANONGA

Amet: Katanga mässuliste juht

Sünniaeg: 1974

Sünnikoht: Manono territoorium, Katanga provints (praegune Tanganyika provints)

ÜRO poolt loetellu kandmise kuupäev: 1. veebruar 2018

Muu teave: Gédéon Kyungu kuulub Balubakati etnilisse rühma. Pärast põhikooli lõpetamist Likasis ja keskkooli lõpetamist Manonos omandas ta kraadi pedagoogikas. 1999. aastal ühines ta Maï Maï liikumisega, juhtides alates 2003. aastast nende ühte kõige aktiivsemat rühmitust Katanga provintsis. 2006. aastal pöördus ta ÜRO rahuvalvajate poole, et integreeruda desarmeerimise, demobiliseerimise ja taasintegreerimise kaudu. 2011. aastal põgenes ta vanglast ning andis end üles 2016. aasta oktoobris. ÜRO Julgeolekunõukogu resolutsiooni 2293 punkti 7 alapunkti e kohaselt ohustab ta KDVs rahu, stabiilsust ja julgeolekut.

Lisateave sanktsioonide komitee esitatud kirjeldavast kokkuvõttest loetellu kandmise põhjuste kohta:

Loetellu kandmise põhjus:

Gédéon Kyungu Mutanga Wa Bafunkwa Kanonga kanti loetellu 1. veebruaril 2018 vastavalt resolutsiooni 2293 (2016) punkti 7 alapunktis e sätestatud kriteeriumidele, mida kinnitati resolutsiooniga 2360 (2017).

Lisateave:

Kui Gédéon Kyungu Mutanga oli ajavahemikul 2011–2014 relvastatud rühmituse Bakata Katanga (teise nimega Kata Katanga) juht, osales ta inimõiguste raskete rikkumiste toimepanemises, nagu tsiviilisikute tapmised ja rünnakud nende vastu, eelkõige Katanga piirkonna maapiirkondades. Rühmituse Bakata Katanga juhina, mis on süüdi inimõiguste rasketes rikkumistes ja sõjakuritegudes, sealhulgas rünnakutes tsiviilelanike vastu KDV kaguosas, ohustab Gédéon Kyungu Mutanga KDVs rahu, stabiilsust ja julgeolekut.

▼M11